CELEX: 62010FN0031
Language: el
Date: 2010-05-14 00:00:00
Title: Υπόθεση F-31/10: Προσφυγή-αγωγή της 14ης Μαΐου 2010 — Guittet κατά Επιτροπής

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/59
            
         Προσφυγή-αγωγή της 14ης Μαΐου 2010 — Guittet κατά Επιτροπής
   (Υπόθεση F-31/10)
   2010/C 179/105
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Christian Guittet (Κάννες, Γαλλία) (εκπρόσωπος: L. Levi, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αφενός, αίτημα ακυρώσεως της αποφάσεως περί περατώσεως της διαδικασίας που κινήθηκε βάσει του άρθρου 73 του ΚΥΚ, με αναγνώριση υπέρ του προσφεύγοντος-ενάγοντος ποσοστού μόνιμης αναπηρίας 64,5 %, και, αφετέρου, αίτημα προς αποκατάσταση της υλικής ζημίας και προς ικανοποίηση της ηθικής βλάβης που υπέστη.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της ΑΔΑ της 27ης Ιουλίου 2009 περί περατώσεως της διαδικασίας που κινήθηκε βάσει του άρθρου 73 του ΚΥΚ κατόπιν του ατυχήματος του προσφεύγοντος την 8η Δεκεμβρίου 2003·
            
         
               —
            
            
               καθόσον απαιτείται, να ακυρώσει την απόφαση της 16ης Φεβρουαρίου 2010 περί απορρίψεως της ενστάσεως του προσφεύγοντος·
            
         
               —
            
            
               κατά συνέπεια, να εκτιμήσει το ποσοστό μόνιμης μερικής αναπηρίας (ΜΜΑ) βάσει της ρυθμίσεως και του σχετικού πίνακα που ίσχυαν την ημέρα του ατυχήματος μέχρι την 1η Ιανουαρίου 2006 και να διατάξει την επανεξέταση του αιτήματος που υπέβαλε ο προσφεύγων βάσει του άρθρου 73 του ΚΥΚ από υγειονομική επιτροπή συγκροτούμενη κατά τρόπο αμερόληπτο, αμερόληπτο και ανεξάρτητο, η οποία να μπορεί να διεξαγάγει ταχέως τις εργασίες της, με πλήρη ανεξαρτησία και χωρίς προκαταλήψεις·
            
         
               —
            
            
               να υποχρεώσει την καθής να καταβάλει τόκους υπερημερίας επί του οφειλομένου κεφαλαίου βάσει του άρθρου 73 του ΚΥΚ με επιτόκιο 12 % για περίοδο αρχόμενη το αργότερο στις 8 Δεκεμβρίου 2004 μέχρι την πλήρη καταβολή του κεφαλαίου αυτού·
            
         
               —
            
            
               να υποχρεώσει την καθής να καταβάλει αποζημίωση, ex aequo et bono, ύψους 50 000 ευρώ προς ικανοποίηση της ηθικής βλάβης που υπέστη λόγω της αποφάσεως αυτής·
            
         
               —
            
            
               να υποχρεώσει την καθής να καταβάλει αποζημίωση ύψους 15 000 ευρώ προς αποκατάσταση της υλικής ζημίας που υπέστη λόγω της αποφάσεως αυτής·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.